20/07/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 447/2008

Resolución do 23 de xuño de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no concello de Arteixo (expediente IN407A 447/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T., R. B. T., Rañobre II. Situación: Arteixo. Características técnicas: Liña eléctrica de media tensión subterránea a 15 kV., cunha lonxitude de 0,600 km, coa orixe no apoio existente n.° 8 da L. M. T. SBN-702B (Pastoriza-Meicende-C. Ártabra), condutor tipo RHZ1-12/20 kV, 3(1x150) Al, e final no C. T. proxectado. Centro de transformación prefabricado, cunha potencia de 160 kVA, e unha relación de transformación de 15.000/400-230 V. Liña de baixa tensión aérea, cunha lonxitude de 1,602 km, coa orixe no C. T. proxectado, condutor tipo RZ, e apoios de formigón. Rede de baixa tensión aérea, cunha lonxitude de 0,200 km, coa orixe no C. T. proxectado, condutor tipo RV. Concello de Arteixo. Resultan os seguintes feitos: Primeiro. –A petición someteuse a información pública por Acordo do 16 de outubro de 2008, da Delegación Provincial, publicada no DOG do 25 de novembro de 2008, no BOP de A Coruña do 14 de novembro de 2008 e no diario La Opinión de 5 de novembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don El Mofaddal Makeeva Caymaris, propietario do predio n.° 1, manifesta que o seu predio está nas inmediacións do núcleo rural de Rañobre e que se opón á instalación dun centro de transformación na mesma, dadas as consecuencias nocivas que para a saúde ten a proximidade de campos magnéticos. Menciona unha sentencia da Audiencia Provincial de Castellón. Alega tamén que o lugar elixido para a instalación do centro de transformación, non é o adecuado, existindo outras zonas, incluso públicas onde poderla instalarse. Propón oito alternativas para a instalación, dos de elas en predios da súa propiedade. Outra alternativa é instalalo no predio que se proxecta pero variando a súa situación. Solicita que se dite resolución anulando o acordo de información pública e instálese o centro de transformación en algunha das variantes que propón. Con respecto ao anexo I, alega que se mantén invariable a ubicación do centro de transformación, pese as alegacións efectuadas anteriormente no que ofrece distintas alternativas. Alega o mesmo que no proxecto inicial. Don Andrei Radu Matias Ramon Ostolaza Romanillos e outros alegan o mesmo que o propietario do predio n.° 1. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Predio n.° 1, manifesta que as instalacións eléctricas contempladas no proxecto, cumpren tódalas medidas en materia de seguridade e salubridade que Ile poden ser aplicables, que non suporán ningún perigo para os residentes no lugar de Rañobre. Que o centro de transformación que se proxecta é de 160 kVA e se instala a máis de 30 metros da vivenda máis próxima. Con data 11 de malo de 2001 o Ministerio de Sanidade e Consumo elabora e edita o Resumo Informativo a partir do informe técnico realizado polo Comité de Expertos Independentes no cal se conclúe que a exposición a campos electromagnéticos non ocasiona efectos adversos para a saúde, dentro dos límites establecidos na Recomendación do Consello de Ministros de Sanidade da Unión Europea (1999/519/CEE), relativa á exposición do público aos campos electromagnéticos de 0 Hz. a 300 Ghz. Nos predios incluídos na relación de bens e dereitos afectados deste proxecto non existen Iimitacións nin prohibicións a constitución de servidume. No caso de ser autorizado ol proxecto será o Xurado de Expropiación de Galicia o encargado de valorar os prexuízos que se produzan no predio. O proxecto realizouse conforme ao Decreto 3151/68 do 28 de novembro R. T. L. E. A. T. Respecto ás alternativas propostas polo propietario do predio implicaría trasladar a afección a outras propiedades. A alternativa oitava afectaría a outra parcela que no esta incluída na relación de bens e dereitos afectados e non aporta o alegante a conformidade dos seus propietarios. Manifesta con respecto á alegación ao anexo I, que o exposto polo propietario nesta alegación é máis ou menos o mesmo que o que xa manifestou no seu escrito de data 24 de novembro de 2008, polo que esta empresa da por reproducidas e reiteradas as argumentacións expostas n na contestación as alegacións de data 17 de decembro de 2008. Con respecto ás alegacións de Andrei Radu Matias Ramon Ostolaza Romanillos e outros, contesta coa mesma argumentación que ao propietario do predio n.° 1. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á comunidade autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión e a ubicación do centro de transformación denominado Rañobre II, cumpre co indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de transporte, distribución, comercialización, subministro e procedemento de autorización de instalacións de enerxía eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta tiña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e anexo I e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo dun mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 23 de xuño de 2010. Tristana Moraleja Gómez Xefa territorial da coruña